על לילה שאתה לא ישן
עַל שְׂפַת הַיָּם בַּחוֹף בַּחֹשֶׁךְ מִישֶׁהוּ ; יָשַׁב בִּמְכוֹנִית עַל הַמַּיִם וְתוֹפֵף בְּתֹף ; כְּמוֹ בְּאַפְרִיקָה וְהַשּׁוֹטְרִים נָסְעוּ עַל הַטַּיֶּלֶת ; וְיָרַדְתִּי אֶל הַיָּם הַמְאַכְזֵב ; וְרָאִיתִי שְׁנֵי אוֹרוֹת כְּחֻלִּים בַּמַּיִם וְסִירָה ; וְאִישׁ בְּחֻלְצָה לְבָנָה הוֹלֵךְ וְכוֹרֵעַ עַל ; הַחוֹף וְקָם וְהוֹלֵךְ לְאֹרֶךְ הַחוֹף ; וְאִישׁ אַחֵר בָּא וְהָלַךְ אַחֲרָיו: ; שְׁנֵיהֶם הָלְכוּ לְאֹרֶךְ הַחוֹף עַל שְׂפַת הַמַּיִם ; אֶחָד 4 מֶטְרִים מֵאֲחוֹרֵי הַשֵּׁנִי וְהִסְתַּכַּלְתִּי בָּהֶם עַד ; שֶׁנֶּעֶלְמוּ וְאָז קַמְתִּי וְהָלַכְתִּי עַל ; הַחוֹל עַד לַבֶּטוֹן וְדֶרֶךְ דֶּלֶת שֶׁל בָּר רָאִיתִי ; כּוּשִׁי שָׁר וְאוֹר עַל פָּנָיו ; הוּא יִלֵּל שִׁיר מוּזָר וְהַקּוֹל שֶׁל הַשִּׁיר סָבַב ; בָּאֲוִיר וְהַכֹּל הָיָה רֵיק וְיָבֵשׁ וְקַל ; וְנִכְנַסְתִּי לַמְּכוֹנִית וְנָסַעְתִּי חֲזָרָה לָעִיר הַחַמָּה ; אֲבָל יָדַעְתִּי שֶׁתָּמִיד אֶזְכֹּר אֶת הַזְּמַן ; וְאֵיךְ שֶׁהוּא נִתְפָּס - הַדֶּרֶךְ בָּהּ הַלַּיְלָה תָּלוּי שָׁלֵו ; וַאֲנָשִׁים הוֹלְכִים עָלָיו כְּמוֹ עַל אֵיזֶה שָׁטִיחַ שָׁקֵט ; וּסְפִינָה קְטַנָּה מִתְנוֹעַעַת בְּאֹמֶץ בְּמַיִם תּוֹקְפָנִים ; וְאוֹרוֹת הַמֵּזַח הַצִּבְעוֹנִיִּים כְּמוֹ נֶפֶשׁ שְׁבוּרָה חוֹלָה בְּתוֹךְ הַיָּם.; 